Ftit ilu, Toni Kroos ħabbar li se jkun qed jirtira mit-tim nazzjonali Ġermaniż u mill-futbol internazzjonali wara aktar minn ħdax-il sena jilbes il-flokk tat-tim nazzjonali ta' pajjiżu. Kroos ħabbar dan fuq il-paġna ta' Instagram fejn qal li se jkun qed jiffoka fuq il-karriera tiegħu ma' Real Madrid, hekk kif ħass li f'dan il-punt fil-karriera tiegħu għandu bżonn aktar ħin ta mistrieħ. Toni Kroos lagħab 106 darbiet mat-tim nazzjonali Ġermaniż, fejn skorja 17-il darba u kien strumentali fil-mixja tal-Ġermanja għar-rebħ tat-Tazza tad-Dinja tal-2014. Kroos irringrazzja lill-kowċ uxxenti Joachim Low filwaqt li awgura lill-kowċ il-ġdid Hansi Flick għall-aktar suċċessi mat-tim nazzjonali tal-Ġermanja.